 AmaHubo 77 IBhayibheli Elikuyi-Internet INguqulo Yezwe ElishaIHubo 77:1-20Kumqondisi weJeduthuni. Elika-Asafa. Ihubo. 77 Ngezwi lami ngizokhala nokukhala kuNkulunkulu uqobo,Ngezwi lami kuNkulunkulu, futhi ngokuqinisekile uzongilalela. 2 Ngimfunile uJehova ngosuku lokucindezeleka kwami.Ebusuku isandla sami seluliwe futhi asibi ndikindiki;Umphefumulo wami wenqabile ukududuzwa. 3 Ngizokhumbula uNkulunkulu ngihlokome;Ngizobonisa ukukhathazeka, umoya wami uze ufikelwe isinxi. Sela. 4 Ubambé amajwabu amehlo ami;Ngiyaluzile, futhi angikwazi ukukhuluma. 5 Ngicabangé ngezinsuku zakudala,Ngeminyaka yesikhathi esidlule esingaziwa. 6 Ngizokhumbula umculo wami wezintambo ebusuku;Ngizobonisa ukukhathazeka ngenhliziyo yami,Umphefumulo wami uzohlola ngokucophelela. 7 Ingabe uJehova uyoqhubeka elahla njalo njalo,Futhi akasayikuphinde ajatshuliswe? 8 Ingabe umusa wakhe wothando ukhawuke phakade?Ingabe izwi lakhe libe yize isizukulwane ngesizukulwane? 9 Ingabe uNkulunkulu usekhohliwe ukuba nomusa,Noma ingabe uvale isihe sakhe ngentukuthelo? Sela. 10 Ingabe ngizoqhubeka ngithi: Yilokhu okungihlabayo,Ukushintsha kwesandla sokunene soPhezukonke? 11 Ngizozikhumbula izenzo zikaJah;Ngoba ngizokukhumbula ukwenza kwakho okumangalisayo kwakudala. 12 Ngokuqinisekile ngizozindla ngawo wonke umsebenzi wakho,Futhi ngizozikhathaza ngezenzo zakho. 13 O Nkulunkulu, indlela yakho isendaweni engcwele.Ubani onguNkulunkulu omkhulu njengoNkulunkulu? 14 Wena unguNkulunkulu weqiniso, owenza ngokumangalisayo.Wenzé ukuba amandla akho aziwe phakathi kwezizwe. 15 Wophulé abantu bakho ngengalo yakho,Amadodana kaJakobe nakaJosefa. Sela. 16 O Nkulunkulu, amanzi akubonile,Amanzi akubonile; aqala ukuba sebuhlungwini obukhulu.Futhi, izintwa zamanzi zaqala ukuyaluza. 17 Amafu athululé amanzi ngokuduma;Isibhakabhaka esinamafu sizwakalise umsindo.Futhi, imicibisholo yakho yaya laphaya nalaphaya. 18 Umsindo wokuduma kwakho wawunjengamasondo enqola;Imibani ikhanyisé izwe elikhiqizayo;Umhlaba wayaluza waqala ukuzamazama. 19 Indlela yakho yayinqamula olwandle,Nomendo wakho wawunqamula emanzini amaningi;Futhi izinyathelo zakho azizange zaziwe. 20 Ubaholile abantu bakho njengomhlambi,Ngesandla sikaMose no-Aroni.AmaHubo 77 